**Szenyér Község Önkormányzata Képviselő- testületének 7 /2014( VI.24. ) számú önkormányzati rendelete 2/2013 (III.29.)számú a köztisztaság fenntartásáról, a települési szilárd hulladék kezeléséről,a hulladékok szelektív gyűjtéséről és ártalommentes elhelyezéséről szóló rendelete módosítására**

Szenyér Község Önkormányzata Képviselő- testülete az Alaptörvény 32. cikke (1) bekezdés b.) pontja valamint a hulladékokról szóló 2012. évi CLXXXV. tv 35.§-a és 88.§ (4) bekezdése felhatalmazása alapján az alábbi rendeletet alkotja:

**1. §.**

A 2/2013 (III.29.)számú a köztisztaság fenntartásáról, a települési szilárd hulladék kezeléséről,a hulladékok szelektív gyűjtéséről és ártalommentes elhelyezéséről szóló rendelete (továbbiakban : R ) 4.§ (1) bekezdése helyébe a következő rendelkezés lép:

Szenyér Község közigazgatási területén a települési hulladék szervezett összegyűjtését és ártalommentes elhelyezését, helyi kötelező közszolgáltatás útján, pályázati eljárás során kiválasztott Viridis –Pannonia Hulladékgazdálkodási Közszolgáltató Nonprofit Kft. végzi.

**2.§**

A R. 12 .§(6) bekezdése helyébe a következő rendelkezés lép :

Klorid tartalmú vegyszert a zöldterületeken és azok környezetében nem szabad használni.

**3. §**

(1) A R. 21.§ (1) bekezdés helyébe a következő rendelkezés lép :

Az ingatlantulajdonos a gyűjtőedényzetet az ingatlanon köteles tárolni, azt a közterületre csak a gyűjtést megelőző napon 18.00 óra után helyezheti ki, és azt a gyűjtés napján köteles a közterületről bevinni. A közszolgáltató hulladékgyűjtő edények ürítését a szállítási napokon reggel hat és este húsz óra között végzi. Az ürítés, a szállítás és a gyűjtés napját a közszolgáltató állapítja meg. A gyűjtőedényt a szállítás napját megelőző nap tizennyolc órától lehet kihelyezni a közterületre reggel hat óráig. A tulajdonos kötelezettsége a hulladék elszállításának napján az elszállítást követően az edényzet tárolási helyre történő visszahelyezése. Ha az ingatlan bejárata mellett úttest vagy más megközelítési lehetőség nincs, a közszolgáltató az ingatlan bejáratához legközelebb eső úttesten veszi át a hulladékit.

(2)A R. 21.§-a következő (7.) bekezdéssel egészül ki :

A közszolgáltató megtagadhatja a hulladék begyűjtését, ha szemrevételezéssel azt állapítja meg, hogy a gyűjtőedényben , vagy műanyag zsákban olyan folyékony , mérgező, robbanó, vagy egyéb veszélyes anyag, tárgy van, mely a szállító munkások testi épségét, életét veszélyezteti, vagy a szállítójármű műszaki berendezéseit megrongálhatja, továbbá annak tartalma betömörített vagy befagyott, illetve nem minősül települési szilárd hulladéknak, azzal együtt nem gyűjthető és nem szállítható.

(3) A R. 21.§-a a következő (8.)bekezdéssel egészül ki:

A közszolgáltató megtagadhatja a hulladék begyűjtését és elszállítását akkor is, ha a hulladék nem szabványos gyűjtőedényben ,vagy nem a szolgáltató emblémájával ellátott térítés ellenében biztosított zsákban , illetve nem az e rendeletben meghatározott helyen és időben kerül átadásra.

**4. §**

A R. 1 melléklete helyébe jelen rendelet 1. számú melléklete lép.

**5.§**

E rendelet kihirdetését követően 2014. július 1 napján lép hatályba.

Szenyér, 2014. június 19.

Bogdán Imre Hoffmanné dr. Németh Ildikó

polgármester jegyző

1. számú melléklet

A szabványos tároló edényzet

Típus edényzet: a korszerű pormentes gyűjtés járműveihez kifejlesztett speciális, szabványosított tárolóedények, melyek térfogatuk és anyaguk szerint különböző gyűjtési igények kielégítésére alkalmasak.

Használható típusok a lakosság körében: Gazdálkodó szervezetek, intézmények körében:

60 literes

120 literes

240 literes

120 literes 360 literes

770 literes

1100 literes